પુત્ર પ્રહ્લાદની હત્યાના એક પ્રયોગરૂપે હિરણ્યકશ્યપે પોતાની બહેન હોળિકાની હેલ્પ લીધી. હોળિકાને એવું વરદાન હતું કે તેને અગ્નિ બાળી ન શકે! હિરણ્યકશ્યપે માણસો દ્વારા વિશાળ ચિતા ખડકાવી અને એમાં બહેન હોળિકાના ખોળામાં પુત્ર પ્રહ્લાદને બેસાડ્યો. અહીં પણ હિરણ્યકશ્યપને નિષ્ફળતા જ મળી. બહેન હોળિકાને અગ્નિ ન બાળી શકે એવું વરદાન હોવા છતાં તે ભસ્મીભૂત થઈ ગઈ અને પ્રહ્લાદ હંમેશની જેમ બચી ગયો. હિરણ્યકશ્યપ આથી વધારે રોષે ભરાયો અને પછી તો પ્રહ્લાદને મારી નાખવા માટેના વધારે હિંસક અને ખતરનાક પ્રયોગો કર્યા. અલ્ટિમેટલી હિરણ્યકશ્યપ સ્વયં ઈશ્વરના નરસિંહ સ્વરૂપ દ્વારા નાશ પામ્યો!